ምስ ሓደ ምልካዊ ሓይሊ ንቃለስ ስለዘለና ጉደይ ጸጥታን ድሕነትን ኣብ ግምት ክኣቱ ይግባእ። ኣብ ሚድያ ከምዝን ከምዝን ክንገብር ኢና ኢልና ሓበሬታ ክንህብ ትጽቢት ክግበረልና የብሉን። እቲ ዝጥዕም ግዜ ምስ ኩነታትና ክንውስኖ ኢና። ዝኾነ ኮይኑ ግን ኣብ ስራሕ ኢና ዘሎና። ኣብ አዲስ አበባ ኣለኻ ማለት ስራሕ ኣይትሰርሕን ኣለኻ ማለት ኣይኮነን። ኣብ ትግራይ እቲ ዘድሊ ስራሕ ዝሰርሑ ሓለፍቲ ኣለው። ንሕና ከኣ ኣብዚ ኬይንና ንሰርሕ። ኣድላይ ኣብ ዝኾነሉ ግዜ ከኣ ብወግዒ ኣብ ትግራይ በይዝ ክንገብር ኢና። ግደ ሓቂ ዘበነ ሳይንስን ቴክኖሎጂን ብምዃኑ ኣብዚ ብምህላወይ ብዙሕ ስራሕ ኢና ሰሪሕና። እቲ ስራሕ ኣብቲ ቦታ ብምንቅስቓስ ጥራሕ ከምዝስራሕ ጌርካ ክረአ የብሉን። ናብ ትግራይ ዘየኺደካ ምኽንያት ግን እንታይ እዩ?
